पाएं अपने शहर की ताज़ा ख़बरें और फ्री ई-पेपरडाउनलोड करें
स्वास्थ्य कर्मचारी संघ हरियाणा के बैनर तले आउटसोर्स कर्मचारियों ने उपमंडल नारायणगढ़ में मीटिंग की। जहां पर कर्मियों ने कहा कि कुछ कर्मचारियों को धमकी दी जा रही है कि 3 मई तक नए कर्मचारियों की लिस्ट जारी कर दी जाएगी। जिसके तहत पुराने कर्मियों को बाहर का रास्ता दिखाकर नए कर्मचारियों को भर्ती की जाएगी।
जिला प्रधान पंकज ने कहा कि ठेका कर्मचारियों का शोषण करने की साजिश के तहत उनके विरुद्ध रणनीति तैयार की जा रही है, लेकिन इन परिस्थितियों को पहले ही भांपते हुए भ्रष्टाचार संबंधित मुद्दों पर स्वास्थ्य कर्मचारी संघ हरियाणा के प्रदेश संगठन मंत्री दिनेश कुमार कौशिक ने अम्बाला के सिटी मजिस्ट्रेट को मुख्यमंत्री के नाम ज्ञापन देते हुए पहले ही अवगत करवा दिया था।
मीटिंग में कहा गया कि काेरोना काल में ठेका प्रथा के कर्मचारी स्वास्थ्य विभाग के सभी कर्मचारियों के साथ कंधे से कंधा मिलाकर समाज की सेवा लगातार कर रहे हैं। अगर किसी को बाहर का रास्ता दिखाया गया तो स्वास्थ्य कर्मचारी संघ हरियाणा इस तरह की नाइंसाफी किसी भी कीमत पर बर्दाश्त नहीं करेगा।
प्रदेश संगठन मंत्री दिनेश कुमार कौशिक ने स्वास्थ्य मंत्री अनिल विज से आग्रह करते हुए मांग की है कि जैसे नगर पालिका, नगर निगम सफाई कर्मचारी की कोरोना से संक्रमित होने पर मृत्यु हो जाती है उसके संस्कार के अतिरिक्त प्रोत्साहन राशि दी जाती है। ऐसे ही स्वास्थ्य विभाग में ठेका प्रथा पर लगे सभी कर्मचारियों को अतिरिक्त प्रोत्साहन राशि दी जाए।
मौके पर नवीन गुप्ता, मुकेश कुमार, मनीष, कुलवंत, कुलदीप सिंह, जयचंद, आशीष, रामकुमार, देवेंद्र कुमार जिला कैशियर देवी चंद, उपप्रधान गुंजन शर्मा, चंद्रशेखर, प्रताप, पुष्पेंद्र , रणधीर , तरुण राणा, बाबूराम, संजीव कुमार, राहुल, दीपक, नविंदर, रमेश कुमार व गुरप्रीत मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva mar_Deva zho_Hant eng_Latn